**OSNOVNA ŠKOLA VISOKO**

**ELEMENTI PRAĆENJA I VREDNOVANJA UČENIKA U NASTAVI POVIJESTI**

**Predmetna učiteljica: Valentina Putar**

**KRITERIJI VREDNOVANJA**

**1. USMENA PROVJERA**

|  |  |  |  |
| --- | --- | --- | --- |
| **OCJENA** | **KRITERIJI VREDNOVANJA** | | |
|  | **Činjenično znanje** | **Konceptualno znanje** | **Proceduralno znanje** |
| **Odličan 5** | Zna sve tražene povijesne događaje, pojave i pojmove. Može ih produktivno i samostalno uporabiti, ne zbunjuju ga dodatna učiteljeva pitanja, odgovaranje nalikuje razgovoru.  Uočava i primjenjuje korelacije između nastavnih sadržaja povijesti i drugih predmeta. Povezuje naučeno gradivo sa suvremenim događajima. | Učenik može samostalno pojasniti zašto se neki događaj zbio i koje su njegove posljedice. Analizira odnose i višestruke uzroke uključujući važnost pojedinaca, utjecaj ideja, ulogu slučaja u povijesnim događajima. Samostalno uspoređuje i objašnjava zadano gradivo. Uspoređuje i suprotstavlja različite ideje, vrijednosti, osobe, ponašanja. Postavlja hipoteze o utjecaju prošlosti na sadašnjost. Vrednuje primjenu neke odluke, zauzima vlastito stajalište. Uočava različite povijesne perspektive. Može osobu/događaj samostalno svrstati u točno određeni vremenski period (točna godina) i prostor. S lakoćom čita i koristi povijesne i geografske karte | Učenik samostalno i redovito obavlja domaće i školske zadaće. Može samostalno izraditi istraživački rad, projektni zadatak, slijepu kartu - poznaje tehnike i metode rada i zna gdje i kako prikupiti izvore i literaturu, zna kako se obrađuju i interpretiraju podaci te kako se piše istraživački rad. |
| **Vrlo dobar 4** | Zna većinu povijesnih događaja, pojmova i pojava. Nije uvijek samostalan u uporabi istih, uglavnom ga ne zbunjuju učiteljeva pitanja, na nekim mjestima nesiguran. | Učenik može pojasniti zašto se neki događaj zbio i koje su njegove posljedice uz minimalnu učiteljevu pomoć. Povezuje sličnosti, uočava razlike. Ima poteškoća samo pri sintezi i vrednovanju. Može osobu/događaj približno svrstati u određeni vremenski period, s manjim vremenskim ili geografskim odstupanjima (odstupanje od par godina) | Učenik redovito obavlja školske i domaće zadaće, ali s manjim pogreškama. Aktivnost u grupnom je izvršio, ali nije se posebno isticao. Može samostalno izraditi istraživački rad (poznaje tehnike i metode rada i zna gdje i kako prikupiti izvore i literaturu) |
| **Dobar 3** | Prepoznaje samo najvažnije povijesne pojmove, događaje i procese. Potrebno mu je dosta učiteljeve pomoći, njome se uglavnom zna koristiti, poneka nastavnikova pitanja mogu ga zbuniti. | Učenik može pojasniti zašto se neki događaj zbio i koje su njegove posljedice uz učiteljevu pomoć (zna nabrajati uzroke i posljedice, ali ih ne zna objasniti svojim riječima). Teško uspoređuje pojedine zadane pojmove. Razlikuje povijesne činjenice i interpretacije. Ima slabije razvijeno kronološko mišljenje. Uočava vremensku strukturu i zna djelomično konstruirati vlastitu povijesnu priču. Ne može svaku osobu/događaj svrstati u određeni vremenski period ili jedan dio može u potpunosti, a neke uopće ne može | Učenik obavlja školske i domaće zadaće, ali s pogreškama i neredovito. Rješava zadatke bez razumijevanja. U grupnom radu učenik nije izvršio sve svoje dužnosti. |
| **Dovoljan 2** | Odgovara prema sjećanju, upamćeni samo neki povijesni pojmovi i događaji. Učiteljeva pomoć mu previše ne pomaže jer je manjkavost znanja prevelika. | Učenik može djelomično pojasniti zašto se neki događaj zbio i koje su njegove posljedice uz nastavnikovu pomoć ili može odrediti uzrok događaja, ali ne i posljedicu ili obratno. Ne razumije nastavno gradivo. Uočava vremensku strukturu u povijesnoj priči. Zna se koristiti na razini prepoznavanja povijesnim i geografskim kartama. Ne može svaku osobu/događaj svrstati u određeni vremenski period ili jedan dio može u potpunosti, a neke uopće ne može. | Učenik školske i domaće zadaće obavlja neredovito ili s pogreškama. U grupnom radu učenik nije izvršio sve svoje dužnosti i ometao je rad skupine. |
| **Nedovoljan 1** | Učenik nije dosegao minimalni standard znanja. Većina pojmova uopće nije usvojena, brka pojmove, osobe, događaje. | Učenik ne može odrediti niti uzrok niti posljedicu kakvog događaja. Ne povezuje nastavno gradivo. Osobu/događaj ne može svrstati u određeni vremenski period. Ne snalazi se na povijesnom zemljovidu. | Učenik ne obavlja školske ni domaće zadaće. U grupnom radu učenik nije izvršio svoje dužnosti unutar skupine i ometao je rad skupine i razreda |

**2. PISANA PROVJERA** – brojčana ocjena se pridodaje prema postotku riješenosti

|  |  |
| --- | --- |
| **OCJENA** | **POSTOTAK RIJEŠENOSTI** |
| **Odličan 5** | **90 - %** |
| **Vrlo dobar 4** | **77 – 89 %** |
| **Dobar 3** | **64 – 76 %** |
| **Dovoljan 2** | **50 – 63 %** |
| **Nedovoljan 1** | **0 – 49 %** |

\* prema S. Kadum / Bošnjak / Brajković u Metodički obzori 2/ 2007.

**3. REFERATI** – brojčana ocjena se pridodaje prema slijedećim kriterijima

|  |  |  |  |
| --- | --- | --- | --- |
| **OCJENA** | **KRITERIJI VREDNOVANJA** | | |
|  | **Znanje** | **Obrađenost teme** | **Izgled i struktura rada** |
| **Odličan 5** | Pokazano znanje je potpuno i točno, nema pogrešnih informacija | Tema je jasno izložena, rečenice su samostalne i smislene. U radu su izloženi temeljni problemi, pokazana je vještina razumijevanja, objašnjavanja i povezivanja pov. procesa, postoji i vlastito mišljenje. | Zadana struktura u potpunosti je poštivana.  Poštivana pravopisna i jezična pravila.  Rad je precizan i uredan. |
| **Vrlo dobar 4** | Pokazano znanje je u glavnom točno, ali nedostaju neki podatci. | Tema je uglavnom jasno izložena, rečenice nisu u potpunosti samostalne, na mjestima se pronalaze rečenice iz udžbenika. U radu su izloženi temeljni problemi, ali nije u potpunosti pokazana vještina razumijevanja, objašnjavanja i povezivanja pov. procesa, vlastito mišljenje nema. | Zadana struktura je uglavnom poštivana, postoje sitna odstupanja.  Uglavnom poštivana pravopisna i jezična pravila.  Rad je precizan i uredan. |
| **Dobar 3** | Postoji nedostatak podataka, ali i netočnih podataka, pokazuje dobro znanje. | Način pisanja ukazuje na nejasnoće, tekst je nesamostalan, drži se / parafrazira isključivo udžbenički tekst, nisu izloženi temeljni problemi, vještina razumijevanja i povezivanja nije pokazana. | Zadana struktura nije u potpunosti poštivana, postoje neka odstupanja.  Pravopisne i stilske pogreške dijelom utječu na razumijevanje teksta  Rad nije precizan i uredan. |
| **Dovoljan 2** | Većina podataka nedostaje, izneseni podatci su često netočni. | Tema nije objašnjena, nedostaje većina ili je potpuno pogrešno objašnjeno. Rad je nejasan.  Rečenice su tek nizane jedna iza druge. | Zadana struktura nije u potpunosti poštivana, postoje veća odstupanja.  Pravopisne i stilske pogreške utječu na razumijevanje teksta  Rad nije precizan i uredan. |
| **Nedovoljan 1** | Rad nije predan. Ako je predan ništa od traženog nije zadovoljeno, pokazano nedovoljno znanja. | Rečenice su tek nizane jedna iza druge bez smisla. | Zadana struktura uopće nije poštivana, postoje veća odstupanja.  Pravopisne i stilske pogreške znatno utječu na razumijevanje teksta  Rad nije uredan. |

\* prema S. Koren u Metodički priručnik uz Povijest 8. / Profil

\* prema D. Trškan u Provjera znanja i ocjenjivanje u nastavi povijesti, Srednja Europa 2005.

**4. PREZENTACIJE** – brojčana ocjena se pridodaje prema slijedećim kriterijima

|  |  |  |  |
| --- | --- | --- | --- |
| **OCJENA** | **KRITERIJI VREDNOVANJA** | | |
|  | **Znanje** | **Obrađenost teme i način izlaganja** | **Izgled i struktura rada** |
| **Odličan 5** | Pokazano znanje je potpuno i točno, nema pogrešnih informacija | Tema je jasno izložena, rečenice U radovima su samostalne i smislene. U radu su izloženi temeljni problemi, pokazana je vještina razumijevanja, objašnjavanja i povezivanja pov. procesa, postoji i vlastito mišljenje.  Vrlo lijepo osmišljen nastup. Izražavanje sigurno, izražajno i samostalno. | Zadana struktura i zadatci su u potpunosti poštivani.  Poštivana pravopisna i jezična pravila.  Rad je precizan i uredan. |
| **Vrlo dobar 4** | Pokazano znanje je u glavnom točno, ali nedostaju neki podatci. | Tema je uglavnom jasno izložena, rečenice nisu u potpunosti samostalne, na mjestima se pronalaze rečenice iz udžbenika. U radu su izloženi temeljni problemi, ali nije u potpunosti pokazana je vještina razumijevanja, objašnjavanja i povezivanja pov. procesa, vlastito mišljenje nema.  Jasno, sigurno i samostalno izražavanje. | Zadana struktura i zadatci su poštivani, postoje sitna odstupanja.  Uglavnom poštivana pravopisna i jezična pravila.  Rad je precizan i uredan. |
| **Dobar 3** | Postoji nedostatak podataka, ali i netočnih podataka, pokazuje dobro znanje. | Način pisanja ukazuje na nejasnoće, tekst je nesamostalan, drži se / parafrazira isključivo udžbenički tekst, nisu izloženi temeljni problemi, vještina razumijevanja i povezivanja nije pokazana.  Jasno, sigurno i samostalno izražavanje uz malu pomoć (čitanje). | Zadana struktura i zadatci nisu u potpunosti poštivani, postoje neka odstupanja.  Pravopisne i stilske pogreške dijelom utječu na razumijevanje teksta  Rad nije precizan i uredan. |
| **Dovoljan 2** | Većina podataka nedostaje, izneseni podatci su često netočni. | Tema nije objašnjena, nedostaje većina ili je potpuno pogrešno objašnjeno. Rad je nejasan.  Rečenice su tek nizane jedna iza druge.  Potrebna pomoć u izlaganju (čitanje). | Zadana struktura i zadatci nisu u potpunosti poštivani, postoje veća odstupanja.  Pravopisne i stilske pogreške utječu na razumijevanje teksta  Rad nije precizan i uredan. |
| **Nedovoljan 1** | Rad nije predan. Ako je ništa od traženog nije zadovoljeno, pokazano nedovoljno znanja. | Rečenice su tek nizane jedna iza druge bez smisla.  Potrebna pomoć u izlaganju (čitanje). Prisutna nesigurnost i teškoće u izražavanju. | Zadana struktura uopće nije poštivana, postoje veća odstupanja.  Pravopisne i stilske pogreške znatno utječu na razumijevanje teksta  Rad nije uredan. |

Na prvim satima učenici će biti upoznati sa obvezama i pravima, te zahtjevima glede predmeta.

Neophodno je redovito nošenje udžbenika, radne bilježnice i bilježnice.

Opisno praćenje učenikapodrazumijeva njegove sposobnosti, marljivost i zalaganje, odnos prema radu, odnos prema učitelju i ostalim učenicima, te školskoj imovini, napredovanje ili nazadovanje u radu, urednost, interes za predmet i slično.

**Zaključna ocjena utemeljena je na bilješkama o praćenju učenika i ocjenama te je odraz cjelokupnih odgojno - obrazovnih postignuća tijekom godine.**